NICO

Nico (* 9. októbra 1977, Šaľa) je slovenský gitarista, hudobník, textár.

Na gitaru začal hrať ako dvanásťročný poslucháč tvrdej metalovej hudby. Neskôr sa venoval aj iným hudobným žánrom, no najčastejšie sa venoval hraniu na elektrickú gitaru. Ako samouk študoval a učil sa hrať na gitaru od svetových umelcov ako je napríklad Yngwie Malmsteen , Joe Satriani , Steve Vai , Nuno Bettencourt , John Petrucci , Paul Gilbert. S odstupom času si Nico vytvoril vlastný štýl tvorby a začal využívať inštrumentálnu formu komponovania hudby.

Charakteristika a hudobná tvorba 
Pri komponovaní skladieb vychádza z hudobnej tonality, kde jeho hlavným smerom tvorby je inštrumentálny rock prelínajúci sa so žánrami pop / rock , hard rock , metal , jazz fusion , progresívný rock. Počas skladania svojich diel, využíva tvorbu hudby počítačom. Charakteristickými črtami jeho skladieb je zvuk gitary, precíznosť , čistota , melódia , harmónia.

Hudobné začiatky 
V útlom detstve mu učarovala hra starších rovesníkov na akustickú gitaru, ktorú dychtivo sledoval a pozorne počúval. Prvé dojmy a pocity z hrania na gitare si teda prináša z ulice. Tieto poznatky neskoršie začína sledovať a porovnávať z tvorbou hudobných metálových kapiel, ktoré vznikali v 70 a 80. rokoch. Zisťuje že hudobný gitarový svet je väčší, pestrejší, zaujímavejší a túžba po rovnováhe ho vedie k napodobňovaniu týchto umelcov.

Približne v roku 1989 dostáva do rúk svoju prvú akustickú gitaru. Rodičia ho zapisujú na Základnú umeleckú školu, ktorú mladý, začínajúci gitarista po praktickej stránke rád navštevuje, ale hodiny teórie a smer ktorým by sa mal uberať mu nevyhovujú. Po niekoľkých mesiacoch školu opúšťa a hudbu ďalej študuje ako samouk. Počúva, sleduje a robí rozbor hudby súčasných gitarových velikánov.

Ranná tvorba       
Počas štúdia na strednej škole pôsobí vo viacerých amatérskych, garážových kapelách, kde sa učí súhre v kapele, spoznáva iné hudobné nástroje basa , bicie , klávesové nástroje a začína sa učiť hrať na elektrickú gitaru. Pod jeho prstami vznikajú prvé nápady a melódie. Kdesi tu počala aj jeho ranná tvorba, z ktorej dodnes čerpá.

Diskografia

Albumy 

 2017 - Human vs. Robot
 2022 - Silent Planet

EP 

 2016 - Across the Universe
 2018 - Time Will Decide
 2017 - Žena z igelitu
2020 - Spomienka na detstvo

Single 

 2020 - Give Me Five
 2015 - Hero from the Xbox

Nominácie a ocenenia 
V roku 2016 získal Nico po prvýkrát nomináciu od The Akademia v Los Angeles na cenu The Akademia Music Award of Best Rock Instrumental Song a vo februári tohto roku vyhral so skladbou Nightmare from LA.

Medzi rokmi 2017 až 2020 bol nominovaný a ocenený aj za skladby Fly Away, Sunny Day, Give Me Five.

Inštrumentálna skladba Fly Away vystúpila na prvé miesto v rebríčkoch Rock / Pop Rock a túto pozíciu si udržala pôsobivé časové obdobie počas mesiaca september 2018 v latinskoamerickej rozhlasovej sieti Star 100 Radio Network.

V roku 2021 Nico obdržal nomináciu na cenu 2020 Artist Of The Year Award vo svojom žánri a na cenu The Akademia 2021 Rising Star Award. Ten istý rok mu v Máji 2021 The Akademia udeľuje jednu z nominovaných cien The Akademia 2021 Rising Star Award.

Referencie

Externé odkazy 

 Oficiálna web stránka

 YouTube

 Facebook
 Nico - Emne - YouTube

Slovenskí gitaristi